קבוצות ליברליות שיבחו את דויל על עמדתו בסוגיות זכויות יוצרים ותמיכתו בנייטרליות הרשת. דויל הוא מבקר גלוי של רצח העם בדארפור. בעצרת שהתקיימה ב-28 באפריל 2007, דחק דויל בנשיא ארצות הברית ג'ורג' ווקר בוש לקיים את הבטחתו לשליחת 20 אלף חיילי חיל השלום לדארפור. כמו כן, על אף הצהרתו כי הוא תומך בזכויות להט"ב, בשנת 1996 הצביע דויל בעד "חוק הגנת הנישואים", שאסר באופן פדרלי על נישואים של בני-זוג מאותו המין. ב-18 בדצמבר 2019 הצביע בעד שני סעיפי ההדחה הראשונה של דונלד טראמפ.